หลังจากช่วยตัวเองจะมีอาการแสบร้อนข้างในอวัยวะเพศชายและบริเวณอัณฑะอยู่ประมาณ 2วันเมื่อเข้าวันที่ 3จะดีขึ้นและหลังจากนั้นยังมีแสบๆอยู่บ้าง โดยอาการเป็นมา 8เดือน ไม่มีแผล โดยจะแสบร้อน หน่วงนิดๆ และฉี่บางครั้งเหมือนจะไม่สุด แต่เมื่อกลับมาช่วยตัวเองใหม่ก็จะมีกลับมามีอาการอีก เคยได้รับยาDoxy กินไป 14วันไม่หาย และปัจจุบันทานยาCotrimoxazole+Doxazosin ได้10วันแต่ยังมีอาการแสบร้อนอยู่ ควรจะกินยาให้ครบ1เดือนไหมครับและอยากทราบว่าเป็นโรคอะไรนะครับ สันนิษฐานว่าเป็นต่อมลูกหมากอักเสบเรื้อรัง
สวัสดีค่ะ อาการแสบร้อนในอวัยวะเพศชายและอัณฑะนั้น อาจจะเกิดจาก การมีการอักเสบและติดเชื้อของท่อปัสสาวะ ซึ่งมักสัมพันธ์กับการติดโรคติดต่อทางเพศสัมพันธ์เช่นหนองในแท้หรือหนองในเทียม สาเหตุอื่นๆเช่น ต่อมลูกหมากอักเสบ ท่อปัสสาวะได้รับการบาดเจ็บจากการกระแทกหรือใส่สายสวนปัสสาวะคาไว้นานๆควรพบแพทย์เพื่อตรวจร่างกาย และตรวจปัสสาวะเพื่อคัดกรองโรคติดต่อทางเพศสัมพันธ์ต่อไป หากมีการติดเชื้อใดๆ ควรได้รับยาฆ่าเชื้อที่ตรงกับโรค กินให้ครบเพื่อให้โรคหายขาด ไม่ควรซื้อยาฆ่าเชื้อกินเองเพื่อป้องกันการดื้อยาหากเป็นยาที่แพทย์จ่าย ควรรับประทานยาให้ครบ ไม่หยุดยาเองก่อน งดการทำกิจกรรมทางเพศทุกชนิด สังเกตอาการ หากอาการเป็นมากขึ้นเรื่อยๆ ไม่ทุเลา ปัสสาวะแสบขัด มีหนองปน มีไข้ร่วมด้วย ควรกลับไปพบแพทย์ก่อนนัด